"Мы даўно супрацоўнічаем з Міністэрствам інфармацыі Беларусі і сёння падпісалі пагадненне, якое дае магчымасць перавесці ў практычную плоскасць усе абмеркаваныя раней мерапрыемствы. У першую чаргу нам хочацца наладзіць непасрэднае ўзаемадзеянне паміж прафесійнымі арганізацыямі - тэлерадыёарганізацыямі дзвюх краін. Так, учора была дасягнута дамоўленасць паміж Белтэлерадыёкампаніяй і нашай Грамадскай тэлерадыёвяшчальнай карпарацыяй. Хочацца адзначыць высокі ўзровень ужо існуючага супрацоўніцтва паміж БЕЛТА і нашым інфармацыйным агенцтвам Кабар", - сказала яна.